Rasuul Bawlos muxuu ahaa?
Rasuul Bawlos, oo sidoo kale loo yaqaanay Saint Paul, wuxuu ahaa Rasuul Masiixi ah oo faafinaya waxbarista Ciise Masiix. Kitaabka Falimaha Rasuullada wuxuu inoo sheegaa inuu Bawlos Farrisiin ahaa uuna hor kacay silcintii xertii hore ee Ciise. Wuxuu la kulmay Ciise isagoo ku sii jeeda Dimishaq si uu u helo Masiixiyiin halkaas jooga uuna u keeno Yeruusaalem isagoo xidhxidhan. Goortii maalintu duhur ahayd oo uu socday, waxaa samada ka yimid iftiin qorraxda ka sii dhalaal badan oo hareerihiisa iyo kuwii la socdayba ka iftiimay. Markaasuu dhulka ku dhacay, oo wuxuu maqlay cod isaga ku leh, Sawlosow, Sawlosow, maxaad ii silcinaysaa? Markaasuu ku yidhi, Yaad tahay? Markaasaa Rabbigu ku yidhi, Waxaan ahay Ciisaha aad silcinaysid. Waxaa kugu adag inaad cagaha wax ku dhufato". Markaasaa Bawlos ku yidhi, Maxaad doonaysaa inaan kuu sameeyo? Markaasaa Sayidku wuxuu ku yidhi, Kac oo magaalada gal, oo waxaa laguu sheegi doonaa wixii kugu waajib ah inaad samaysid. waxaa la keenay magaalada maalmo kadib waxaa arkay Ananiyas oo ahaa reer Dimishiq Bawlos waa la baabtiisay markaasuu bilaabay inuu wacdiyo injiilka Masiixiga. Dadka badankiise waxay ahaayeen kuwaan Yuhuud ahayn, wuxuuna ahaa Rasuullo loogu talagalay dadka aan Yuhuudda ahayn. Wuxuu kaniisado dhowr ah ka aasaasay Galatiya, Filiboy, Tesaloniika, Korintos iyo Efesos. Saddex iyo toban ama afar iyo toban ka mid ah toddoba iyo labaatanka buug ee Axdiga Cusub waxaa qoray Bawlos iyadoo la raacayo hagida Ruuxa Quduuska ah.